Nome (Alaska)

Nome (Siqnazuaq en Iñupiaq) es una vila de l'estat american d'Alaska. La vila es situada sus la còsta sud de la Peninsula de Seward dins lo Norton Sound de la Mar de Bering. Segon un recensament de 2010, la populacion èra de 3,598 abitants.
Geografia e clima

Nome se situa a  (64.503877, −163.399409).
Segon lo Burèu de Recensament dels Estats Units (United States Census Bureau), la vila ocupa una aira totala de 21.6 km2, amb 12.5 km2 de tèrra e 9.1 km2 (41.99%) d'aiga.

Nome a un clima subarctic (Köppen Dfc), amb d'ivèrns longs e frejasses, e d'estius corts e suaus. Pasmens, aquelas condicions son moderatas per la posicion costièra de la vila: los ivèrns son mens sevèrs que dins l'interior de las tèrras.

Istòria
Los Inupiats caçavan per la còsta oèst d'Alaska dempuèi los temps preïstorics e d'unas descobèrtas arqueologicas recentas suggerisson que i aguèt un poblament Inupiat a Nome, conegut en Inupiat pel nom de Sitnasuaq, abans l'arribada dels europèus.

Durant l'estiu de 1898, "the Three Lucky Swedes" (los tres suedeses astrucs) Jafet Lindeberg, Erik Lindblom e John Brynteson, descobriguèron d'aur a Anvil Creek.
Durant l'ivèrn la novèla atenguèt lo Klondike en provocar una ronçada cap a l'aur. L'an seguent, Nome aviá ja una populacion de 10 000 personas.
La descobèrta d'aur dins la sabla de las plajas del litoral en 1899 se faguèt conéisser fins al sud dels Estats Units, en trasent una segonda èrsa de milièrs de cercaires d'aur e de comerçants qu'an afluït a Nome al printemps de 1900 a bòrd de batèus
de vapor venant dels pòrts de Seattle e de San Francisco. Dins la meteissa annada, una vila de telas de tentas s’enaucèt per las plajas e la còsta que s'estendiá sus  (30 milles), del cap Rodney al cap Nome.

 Galariá 

 Nòtas e Referéncias 

Categoria:Vila d'Alaska